SET ปิดเช้าดิ่งหนัก 36 จุด หลุดแนวรับ 1,460! วิตกการเมืองในประเทศ-“โควิด-19” ระบาดหนัก
SET ปิดเช้าดิ่งหนัก 36 จุด หลุดแนวรับ 1,460! วิตกการเมืองในประเทศ-"โควิด-19" ระบาดหนัก โดยดัชนีช่วงเช้าปิดที่ระดับ 1,458.84 จุด ลดลง 36.25 จุด หรือ 2.42% มูลค่าการซื้อขาย 3.49 หมื่นล้านบาท
24 ก.พ. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,458.84 จุด ลดลง 36.25 จุด หรือ 2.42% มูลค่าการซื้อขาย 3.49 หมื่นล้านบาท
10 หุ้นกดดัชนีเช้านี้

ด้าน นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นปรับตัวลงไปะมากกว่าคาด จากความกังวลปัจจัยทั้งในและต่างประเทศ โดยเฉพาะการแพร่ระบาดไวรัสโคโรนาสายพันธุ์ใหม่ (ไวรัสโควิด-19) ที่มีการลุกลามผู้ติดเชื้อนอกประเทศจีนที่มีอัตราเพิ่มขึ้นมาก ขณะที่ไทยเตรียมพิจารณาข้อเสนอของ รมว.สาธารณสุข ที่จะยกระดับการรับมือการระบาดเชื้อไวรัสโควิด-19 ในระยะที่ 3
นอกจากนั้น ยังมีความกังวลต่อผลกระทบภาวะเศรษฐกิจโลกและเศรษฐกิจในไทย รวมถึง ยังมีเรื่องการเมืองในและนอกสภาระหว่างการอภิปรายไม่ไว้วางใจรัฐบาลในช่วงต้นสัปดาห์นี้ หลังจากเมื่อวันศุกร์ที่ผ่านมา (21 ก.พ.) ศาลรัฐธรรมนูญวินิฉัยยุบพรรคอนาคตใหม่ ทำให้คาดว่าจะเสียงของฝั่งรัฐบาลน่าจะเข้มแข็งมากขึ้น
ทั้งนี้ คาดว่าในช่วงบ่ายวันนี้ตลาดน่าจะผันผวนในแดนลบ ให้กรอบแนวรับ 1,460 จุด และแนวรับถัดไปที่ 1,450 จุด ส่วนแนวต้านที่ 1,475-1,480 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CRC &lt;ST&gt;      มูลค่าการซื้อขาย 3,189.49 ล้านบาท  ปิดที่   36.00 บาท ลดลง  5.25 บาท
GULF      มูลค่าการซื้อขาย 2,437.68 ล้านบาท  ปิดที่  191.50 บาท เพิ่มขึ้น 9.50 บาท
AOT       มูลค่าการซื้อขาย 2,099.23 ล้านบาท  ปิดที่   64.00 บาท ลดลง  1.25 บาท
CPALL     มูลค่าการซื้อขาย 1,518.58 ล้านบาท  ปิดที่   68.50 บาท ลดลง 2.25 บาท
PTT       มูลค่าการซื้อขาย 1,350.74 ล้านบาท  ปิดที่   43.25 บาท ลดลง  1.25 บาท